CELEX: 31987L0164
Language: el
Date: 1987-03-02 00:00:00
Title: Οδηγία 87/164/ΕΟΚ του Συμβουλίου της 2ας Μαρτίου 1987 για την τροποποίηση, λόγω της προσχώρησης της Ισπανίας, της οδηγίας 80/987/ΕΟΚ περί προσέγγισης των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη

Avis juridique important

|

31987L0164

Οδηγία 87/164/ΕΟΚ του Συμβουλίου της 2ας Μαρτίου 1987 για την τροποποίηση, λόγω της προσχώρησης της Ισπανίας, της οδηγίας 80/987/ΕΟΚ περί προσέγγισης των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη  

Επίσημη Εφημερίδα αριθ. L 066 της 11/03/1987 σ. 0011 - 0011 Φινλανδική ειδική έκδοση: Κεφάλαιο 5 τόμος 4 σ. 0090  Σουηδική ειδική έκδοση: Κεφάλαιο 5 τόμος 4 σ. 0090 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 2ας Μαρτίου 1987  για την τροποποίηση, λόγω της προσχώρησης της Ισπανίας, της οδηγίας 80/987/ΕΟΚ περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη  (87/164/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη προσχώρησης της Ισπανίας και της Πορτογαλίας, και ιδίως το άρθρο 2 παράγραφος 3, καθώς και την εκεί επισυναπτόμενη πράξη προσχώρησης, και ιδίως το άρθρο 396,  την πρόταση της Επιτροπής,  Εκτιμώντας:  ότι το άρθρο 1 παράγραφος 2 της οδηγίας 80/987/ΕΟΚ (1), προβλέπει ότι τα κράτη μέλη μπορούν, κατ' εξαίρεση, να αποκλείουν από το πεδίο εφαρμογής της οδηγίας αυτής τις απαιτήσεις ορισμένων κατηγοριών μισθωτών λόγω της ιδιαίτερης φύσης της σύμβασης εργασίας ή της σχέσης εργασίας των μισθωτών·  ότι, δυνάμει της εν λόγω διάταξης, το Βασίλειο της Ισπανίας ζήτησε την εξαίρεση, από το πεδίο εφαρμογής της εν λόγω οδηγίας, των οικιακών βοηθών που απασχολούνται από φυσικά πρόσωπα, λόγω της ιδιαίτερης φύσης της σχέσης εργασίας αυτών των εργαζομένων·  ότι συντρέχει, κατά συνέπεια, λόγος να προσαρμοστεί το παράρτημα της οδηγίας 80/987/ΕΟΚ, σύμφωνα με τις κατευθύνσεις που καθορίζονται στο παράρτημα ΙΙ κεφάλαιο V σημείο 4 της πράξης προσχώρησης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από την 1η Ιανουαρίου 1986 το τμήμα Ι του παραρτήματος της οδηγίας 80/987/ΕΟΚ τροποποιείται ως εξής:  α) Μετά το σημείο «Α. ΕΛΛΑΣ», παρεμβάλλεται το ακόλουθο σημείο:  «Β. ΙΣΠΑΝΙΑ  Οικιακοί βοηθοί απασχολούμενοι από φυσικό πρόσωπο.»·  β) Τα σημεία Β, Γ και Δ γίνονται αντίστοιχα σημεία Γ, Δ και Ε.  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 2 Μαρτίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 283 της 28. 10. 1980, σ. 23.